als_Latn dik_Latn sag_Latn
Aksident trafiku, shkelet këmbësori në Çair
Një person në mëngjes e ka humbur jetën pasi që e ka goditur një veturë e tipit "Opel Astra", kumtoi policia. Fatkeqësia ka ndodhur në Çair, në orën 6:50 minuta, në rrugën "Qelam Sejfulla" në afërsi të udhëkryqit të rrugëve "Vukovar" dhe "Krste Arsenov".
Automjeti ka qenë me targa të Shkupit, ndërsa e ka drejtuar një qytetar i Shkupit, përderisa këmbësori i lindur në vitin 1948, është nga Velesi. Pas aksidentit, këmbësori është dërguar me automjetin e Ndihmës së shpejtë në Qendrën urgjente ku për pak kohë i është nënshtruar lëndimeve.
Në 24 orëshin e fundit në rajonin e qytetit të Shkupit kanë ndodhur edhe 14 aksidente prej të cilave katër kanë përfunduar me lëndime më të lehta trupore tek tre shoferë, dy bashkëudhëtarë dhe një ngasës i mopedit, përderisa nëntë janë me dëme materiale të shkaktuara.
Policia gjithashtu ka njoftuar se në orën 18:00 dhe 19:00, policia rrugore do të ndërmarrë masa adekuate për shkak të garave sportive në Arenën kombëtare "Filip Vtori Makedonski" dhe në QS "Jane Sandanski".
als_Latn als_Latn als_Latn als_Latn als_Latn